93/619/EY: Komission päätös, tehty 19 päivänä marraskuuta 1993, tieteellis-teknis-taloudellisen kalastuskomitean perustamisesta



Virallinen lehti nro L 297 , 02/12/1993 s. 0025 - 0026

Suomenk. erityispainos Alue 4 Nide 5 s. 0134

Ruotsink. erityispainos Alue 4 Nide 5 s. 0134



KOMISSION PÄÄTÖS, tehty 19 päivänä marraskuuta 1993, tieteellis-teknis-taloudellisen kalastuskomitean perustamisesta (93/619/EY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että yhteisön kalastus- ja vesiviljelyjärjestelmän toteuttaminen edellyttää korkean tason tieteenharjoittajien välistä yhteistyötä erityisesti meribiologiaa ja kalastusta, kalastusteknologiaa, kalataloutta tai muita vastaavia tieteenaloja koskevien tietojen soveltamisen tai kalastus- ja vesiviljelyalan tutkimustarpeiden osalta, tämä asiantuntijayhteistyö on järjestettävä komission yhteyteen perustetun pysyvän komitean puitteissa, ja komission päätöksessä 79/572/ETY (), sellaisena kuin se on muutettuna Espanjan ja Portugalin liittymisasiakirjalla, perustetun nykyisen tieteellis-teknisen kalatalouskomitean toimivaltuuksia olisi muutettava vastaavasti; olisi selvyyden vuoksi korvattava mainittu päätös, ON PÄÄTTÄNYT SEURAAVAA: 1 artikla Perustetaan komission yhteyteen tieteellis-teknis-taloudellinen kalastuskomitea, jäljempänä "komitea". 2 artikla 1. Komissio voi kuulla komiteaa kaikissa yhteisön kalastusalueille pääsyä ja kalavarojen käyttöä sekä kalataloudellista hyväksikäyttöä koskevaan sääntelyyn liittyvissä kysymyksissä. 2. Komitea laatii vuosittain kertomuksen kalavarojen tilasta ja kalastuksen kehittymisestä ottaen huomioon biologiset, tekniset ja taloudelliset tekijät. Komitea laatii kertomuksen myös kalavarojen tilasta johtuvista taloudellisista seurauksista. 3. Komitea esittää vuosittain kertomuksen kalastus- ja vesiviljelyalan tieteellisen, teknisen ja taloudellisen tutkimuksen yhteensovittamista koskevista tehtävistä ja tarpeista. 4. Komitea voi kiinnittää komission huomiota 1, 2 ja 3 kohdassa tarkoitettuihin kysymyksiin. 3 artikla Komiteassa on enintään kaksikymmentäkahdeksan jäsentä. 4 artikla Komissio nimittää komitean jäsenet korkean tason tieteenharjoittajista, joilla on 2 artiklassa tarkoitettujen alojen erityisasiantuntemus. 5 artikla Komitea valitsee keskuudestaan puheenjohtajan ja kaksi varapuheenjohtajaa. Valinta suoritetaan yksinkertaisella ääntenenemmistöllä. 6 artikla 1. Komitean jäsenten, puheenjohtajan ja varapuheenjohtajan toimikausi on kaksi vuotta. Heidät voidaan valita tehtäväänsä uudelleen. Komitean puheenjohtajaa ja varapuheenjohtajia ei kuitenkaan voida välittömästi valita uudelleen kahden peräkkäisen kaksivuotisen toimikauden jälkeen. Tehtävistä ei makseta korvausta. Kaksivuotisen toimikauden päätyttyä komitean jäsenet, puheenjohtaja ja varapuheenjohtajat jatkavat tehtävissään, kunnes heidän seuraajansa nimitetään tai heidän toimikautensa uusitaan. 2. Jos komitean jäsen, puheenjohtaja tai varapuheenjohtaja katsoo, ettei hän pysty hoitamaan velvollisuuksiaan, tai hän eroaa, on hänen tilalleen toimikauden jäljellä olevaksi ajaksi nimettävä toinen henkilö tehtävästä riippuen joko 4 tai 5 artiklassa määrätyn menettelyn mukaisesti. 7 artikla 1. Komitea voi sovittuaan asiasta komission yksiköiden kanssa muodostaa keskuudestaan työryhmiä. 2. Työryhmien tehtävänä on laatia komitealle mietintöjä tämän määräämistä aiheista. 8 artikla 1. Komitea ja työryhmät kokoontuvat komission edustajan kutsusta. 2. Komission edustaja sekä komission muita virkamiehiä ja henkilöstöön kuuluvia, joiden alaan asia kuuluu, osallistuu komitean ja työryhmien kokouksiin. 3. Komission edustaja voi kutsua käsiteltävänä olevan asian erityisasiantuntijoita osallistumaan kokouksiin. 4. Komissio huolehtii komitean ja työryhmien sihteeripalveluista. 9 artikla 1. Komitea käsittelee asiat, joista komissio on pyytänyt lausuntoa. Asioista ei äänestetä. Pyytäessään komitean lausuntoa komissio voi asettaa lausunnon antamiselle määräajan. 2. Jos komitean lausunto on yksimielinen, se laatii yhteiset johtopäätökset. Jos komitean jäsenet eivät pääse yksimielisyyteen, asioita käsiteltäessä esille tulleet eri näkökannat sisällytetään komission edustajan vastuulla laadittuun mietintöön. 10 artikla Rajoittamatta perustamissopimuksen 214 artiklan määräysten soveltamista komitean jäsenet eivät saa ilmaista tietoja, jotka ovat tulleet heidän tietoonsa heidän osallistuessaan komitean työhön, jos komission edustaja ilmoittaa komitean jäsenille, että pyydetty lausunto on luottamuksellisesta aiheesta. Tällöin kokouksiin osallistuvat vain komitean jäsenet sekä komission edustaja sekä komission muut virkamiehet ja henkilöstöön kuuluvat, joiden alaan asia kuuluu. 11 artikla 1. Kumotaan päätös 79/572/ETY. 2. Tieteellis-teknisen kalatalouskomitean jäsenet ovat 1 kohdassa tarkoitetun päätöksen perusteella komitean jäseniä toimikautensa päättymiseen saakka. 3. Päätöksen 6 artiklan määräyksiä sovelletaan soveltuvin osin 2 kohdassa tarkoitettujen jäsenten toimikauden päättyessä. Tehty Brysselissä 19 päivänä marraskuuta 1993. Komission puolesta Yannis PALEOKRASSAS Komission jäsen () EYVL N:o L 156, 23.6.1979, s. 29